## Dodatak III. Kolektivnom ugovoru za djelatnost zdravstva i zdravstvenog osiguranja

### NN 52/2010 (28.4.2010.), Dodatak III. Kolektivnom ugovoru za djelatnost zdravstva i zdravstvenog osiguranja

KOLEKTIVNI UGOVORI

1286

Vlada Republike Hrvatske i

Samostalni sindikat zdravstva i socijalne skrbi Hrvatske

Hrvatski strukovni sindikat medicinskih sestara – medicinskih tehničara

Sindikat zdravstva, socijalne zaštite i mirovinsko-invalidskog osiguranja Hrvatske

Hrvatski liječnički sindikat (u daljnjem tekstu: Sindikati)

zaključili su 31. ožujka 2010. godine

DODATAK III.

KOLEKTIVNOM UGOVORU ZA DJELATNOST ZDRAVSTVA I ZDRAVSTVENOG OSIGURANJA

Članak 1.

Utvrđuje se da je između Vlade Republike Hrvatske i sindikata: Samostalnog sindikata zdravstva i socijalne skrbi, Hrvatskog strukovnog sindikata medicinskih sestara – medicinskih tehničara, Sindikata zdravstva, socijalne zaštite i mirovinsko-invalidskog osiguranja Hrvatske i Hrvatskog liječničkog sindikata sklopljen 8. prosinca 2004. godine Kolektivni ugovor za djelatnost zdravstva i zdravstvenog osiguranja (»Narodne novine«, br. 9/05), da je 15. veljače 2006. sklopljen Dodatak I. Kolektivnom ugovoru za djelatnost zdravstva i zdravstvenog osiguranja (»Narodne novine«, br. 20/06) s vremenskim važenjem do 31. prosinca 2009. godine te da je 23. prosinca 2009. godine sklopljen Dodatak II. Kolektivnom ugovoru za djelatnost zdravstva i zdravstvenog osiguranja (»Narodne novine«, br. 156/09) s vremenskim važenjem do 31. ožujka 2010. godine.

Članak 2.

Ugovorne strane suglasne su da se Kolektivni ugovor za djelatnost zdravstva i zdravstvenog osiguranja, Dodatak I. Kolektivnom ugovoru za djelatnost zdravstva i zdravstvenog osiguranja i Dodatak II. Kolektivnom ugovoru za djelatnost zdravstva i zdravstvenog osiguranja iz članka 1. ovoga Dodatka u cijelosti nastavljaju primjenjivati do 31. prosinca 2010. godine.

Članak 3.

Ugovorne strane suglasne su da će se kolektivno pregovaranje za obnovu Kolektivnog ugovora za djelatnost zdravstva i zdravstvenog osiguranja nastaviti dinamikom održavanja pregovaračkih sastanaka iz članka 3. točke 1. Protokola o kolektivnim pregovorima sklopljenim između ugovornih strana dana 26. studenog 2009. godine, odnosno dinamikom iz članka 3. točke 1. Protokola o kolektivnim pregovorima sklopljenim između ugovornih strana dana 23. prosinca 2009. godine, odnosno dinamikom iz članka 3. točke 1. Protokola o kolektivnim pregovorima sklopljenim između ugovornih strana dana 31. ožujka 2010. godine.

Članak 4.

Ovaj Dodatak stupa na snagu danom potpisa ugovornih strana, a primjenjuje se od 1. travnja 2010. godine.

|  |  |
| --- | --- |
| ZA VLADU REPUBLIKE HRVATSKE | ZA SINDIKATE |
| mr. Darko Milinović, dr. med., v. r. | Samostalni sindikat zdravstva i socijalne skrbi Hrvatske predsjednica Spomenka Avberšek, v. r. |
| potpredsjednik Vlade i ministar |
| zdravstva i socijalne skrbi |
| Hrvatski strukovni sindikat medicinskih sestara – medicinskih tehničara predsjednik  Vladimir Stanković, bacc. med. tehn., v. r. | |
|  | Sindikat zdravstva, socijalne zaštite i mirovinsko-invalidskog osiguranja Hrvatske predsjednica  Ljiljana Oštrić Anić, dr. med., v. r. |
|  |
|  |
|  | Hrvatski liječnički sindikat predsjednik mr. sc. Ivica Babić, dr. med., v. r. |
|  |
|  |

Izmjene i dopune, NN 52/2010-1286